钦定古今图书集成/明伦汇编/氏族典/第080卷 > 吴沉
## 钦定古今图书集成/明伦汇编/氏族典/第080卷 > 吴沉

按《明外史吴沉传》：“沉字濬仲，兰谿人，元国子博士师
道子也。早以学行闻。太祖下婺州，召沉会食省中，日
令进讲经史，敷陈治道。已命为郡学训导。洪武初，郡
以儒士举，误上其名曰信仲，授翰林院待制。沉谓修
撰王釐曰：‘名误不更，是欺罔也’。牒请改正。帝喜曰：‘诚
悫人也’。遂眷遇之，召侍左右，论说书史。以事降编修”，
复待制，再降编修。寻以奏对失旨，降渭源县教谕。未
行，复为翰林院典籍。寻擢东阁大学士。居一年，降翰
林侍书，寻改国子博士。逾年，以老乞归，卒。